
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕΡΙΕΧΟΜΕΝΑ 


ΑΠΟΦΑΣΕΙΣ 


Επανακαθορισμός ορίων αιγιαλού παραλίας στη θέση 
«ΨΑΡΑ ΧΛΩΜΟΥ ΔΗΜΟΥ ΜΕΛΙΤΕΙΕΩΝ Νομ. Κερ- 

κύρας». 1 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου του Δήμου Βό¬ 
λου (Ν. Μαγνησίας) και καθορισμός ειδικών όρων 

και περιορισμών δόμησης αυτού. 2 

Κήρυξη ως αναδασωτέας έκτασης εμβαδού 2,242 
στρεμμάτων στη θέση «Τραγατσούλες» περιφέρει¬ 
ας του Δήμου Αγ. Κων/νου, Δ.Δ. Άγναντης του Ν. 
Φθιώτιδας. 3 


ΑΠΟΦΑΣΕΙ Σ 

Αριθ. οικ. 1089491/8535/Β0010 (1) 

Επανακαθορισμός ορίων αιγιαλού παραλίας στη θέση 
«ΨΑΡΑ ΧΛΩΜΟΥ ΔΗΜΟΥ ΜΕΛΙΤΕΙΕΩΝ Νομ. Κερκύρας». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α), 
όπως τροποποιήθηκε και ισχύει. 

2. Τις διατάξεις του άρθρου 100 του Π.Δ. 284/88 «περί 
Οργανισμού Υπουργείου Οικονομικών». 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κ.λπ. (ΦΕΚ 90 τ.Α), όπως τρο¬ 
ποποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90 τ.Α.), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Τιςδιατάξειςτωνπαρ.2και6τουάρθρου 1 Ν. 2503/97 
διοίκηση. Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107 τ.Α), σύμφωνα με τις οποίες οι Περιφε¬ 


ρειακές Υπηρεσίεςτου Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή της 
Νομαρχίας δεν υπήχθησαν στην ενιαία οργανική ομάδα 
της Περιφέρειας ούτε καταργήθηκαν, αλλά αποτελούν 
από 01.09.97 Υπηρεσίες του Υπουργείου Οικονομικών. 

6. Το αριθμ. 289/31.07.97 έγγραφο Δ/νσης Διοίκησης 
του Υπ. Εσωτερικών Δημ. Διοίκησης και Αποκέντρωσης, 
σύμφωνα με.το οποίο οι αρμοδιότητες του Γενικού Γραμ¬ 
ματέα της Περιφέρειας σε θέματα Υπηρεσιών του Υπ. Οι¬ 
κονομικών μεταφέρονται από 1.9.97 στον Υπουργό Οικο¬ 
νομικών. 

7. Την αριθμ. 1039386/441/Α0006/21.4.2000 ΦΕΚ 1/τ.Β/ 
21.04.2000 κοινή απόφαση του Πρωθυπουργού και 
Υπουργού Οικονομικών 

8. Την αριθμ. 1043053/483/0006/9.5.2000 (ΦΕΚ 
622Β/10.5.2000) απόφ. του Υπουργού Οικονομικών «περί 
μεταβίβασης αρμοδιοτήτων του Υφυπουργού Οικονομι¬ 
κών στο Γεν. Γραμματέα, στους Γεν. Δ/ντές κ.λπ. του 
Υπουργείου Οικονομικών. 

9. Τις διατάξεις των άρθρων 1 μέχρι 7 του Α.Ν. 2344/40 
περί παραλίας, όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 
και β) του άρθρου 23 του Ν. 1337/1983. 

10. Την από 2.6.2000 έκθεση της επιτροπής επανακα¬ 
θορισμού ορίων αιγιαλού και παραλίας στη θέση (ΨΑΡΡΑ 
ΧΛΩΜΟΥ ΔΗΜΟΥ ΜΕΛΙΤΕΙΕΩΝ ΝΟΜΟΥ ΚΕΡΚΥΡΑΣ) και 
το από Μάιο 2000 τοπογραφικό διάγραμμα που συντά¬ 
χθηκε από τον Τοπογράφο Μηχανικό ΤΕ ΚΩΝ/ΝΟ ΛΕΣΣΗ, 
σε μία πινακίδα σε κλίμακα 1:500 και το οποίο ελέγχθηκε 
ως προς.την ακρίβεια της αποτύπωσης στις 2.6.2000 και 
θεωρήθηκε στις 2.6.2000 όπως ορίζουν οι διατάξεις του 
άρθρου 20 του Ν. 719/77, και συνοδεύει την έκθεση της 
προαναφερόμενης Επιτροπής. 

11. Τη σύμφωνη γνώμη του Γ ενικού Επιτελείου Ναυτι¬ 
κού που διατυπώθηκε στο Φ. 5445/509/00 έγγραφό του. 

12. Την αριθμ. ΟΕ 7489/3.6.81 απόφαση Νομάρχη Κέρ¬ 
κυρας που αφορά στον πρώτο καθορισμό οριογραμμών 
αιγιαλού και παραλίας στη θέση Ψαρρά Χλωμού Δ. Μελι- 
τειέων, αποφασίζουμε: 

Επικυρώνουμε την από 2.6.2000 έκθεση της κατά το άρ¬ 
θρο 100 του Π. Δ. 284/88 αρμόδιας Επιτροπής περί χάρα¬ 
ξης των ορίων του αιγιαλού και δημιουργία ζώνης παρα¬ 
λίας στην περιοχή «ΨΑΡΡΑ ΧΛΩΜΟΥ ΔΗΜΟΥ ΜΕΛΙΤΕΙΕ- 
ΩΝ Νομού Κέρκυρας, καθώς επίσης και από το έτος 2000 

σχετικό με την χάραξη, Τοπογραφικό - Υψομετρικό Διά¬ 
γραμμα, κλίμακας 1:500 σε μια πινακίδα που συντάχτηκε 
από τον Τοπογράφο Μηχανικό ΤΕ ΚΩΝ/ΝΟ ΛΕΣΣΗ και το 
οποίο ελέγχθηκε ως προς την ακρίβεια της αποτύπωσης 
από την ΤΥΔΚ στις 2.6.2000 και θεωρήθηκε την ίδια ημε¬ 
ρομηνία, όπως ορίζουν οι διατάξεις του άρθρου20 του Ν. 
719/77. 

Στο τοπογραφικό αυτό διάγραμμα επανακαθορίστηκε 
από την αρμόδια Επιτροπή, όπως πιο πάνω αναφέρεται, η 
οριογραμμή του αιγιαλού με κόκκινη συνεχόμενη πολυ¬ 
γωνική γραμμή με στοιχεία 27, 28Α, 29 της οποίας οι κο¬ 
ρυφές εξασφαλίζονται από σταθερά σημεία. 

Η οριογραμμή της παραλίας με κίτρινη συνεχόμενη πο¬ 
λυγωνική γραμμή με στοιχεία: 29', 29Α', 30', της οποίας οι 
κορυφές εξασφαλίζονται από σταθερά σημεία. 

Η παρούσα απόφαση μαζί με την έκθεση της Επιτροπής 
και το Τοπογραφικό Διάγραμμα να δημοσιευθούν στην 
Εφημερίδα της Κυβερνήσεως. 

Αθήνα, 9 Οκτωβρίου 2000 
Με εντολή Υπουργού 

Ο Γενικός Διευθυντής Δημ. Περιουσίας και 
Εθν. Κληροδοτημάτων 
ΣΠΥΡΟΣI. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΕΠΑΝΑΚΑΘΟΡΙΣΜΟΥ ΤΩΝ 
ΟΡΙΩΝ ΑΙΓΙΑΛΟΥ 

Για τον καθορισμό των ορίων του αιγιαλού στη θέση Ψα¬ 
ρά Χλωμού Δήμου Μελιτειέων. 

Στην Κέρκυρα σήμερα 2.6.2000 οι υπογεγραμμένοι: 

1. Αθανασία Αργυρού, Προϊστάμενη Κτηματικής Υπη¬ 
ρεσίας του Δημοσίου Κερκύρας, 

2. Ιωάννης Μυτιληναίος, αντικαταστάτης του Λιμενάρ¬ 
χη Κερκύρας, 

3. Ιωσήφ Ροδίτης, Προϊστάμενος ΤΥΔΚ, 

που αποτελούν την επιτροπή καθορισμού των ορίων 
του αιγιαλού, σύμφωνα με το άρθρο 74 του Π. Δ. 637/77 
μετά από πρόσκληση του Προέδρου, πραγματοποιήσαμε 
αυτοψία στην προαναφερόμενη περιοχή την 2.6.2000. 

Λαβόντες υπ’ όψη: 

1. Την ΚΥ/308/14.04.2000 αίτηση του Γκίκα Σωτήριου με 
την οποία ζητείται ο επανακαθορισμός των ορίων του αι- 
γιαλού στη περιοχή Ψαρά Χλωμού μπροστά από την ιδιο¬ 
κτησία του. 

2. Το από Μάιο 2000 τοπογραφικό διάγραμμα που συ- 
ντάχθηκε από τον Κων/νο Λέσση - Τοπογράφο Μηχανικό 
Τ.Ε. σε μία (1) πινακίδα σε κλίμακα 1:200 ελεγμένο για την 


ακρίβεια και την τήρηση των προδιαγραφών από την 
ΤΥΔΚ και θεωρημένο από την Τεχνική Υπηρεσία Δήμων 
και Κοινοτήτων την 2.6.2000, όπως ορίζειτο άρθρο 20 του 
Ν.719/77. 

3. Το άρθρο 23του Ν. 1337/83 καιτοΠ.Δ. 12.03.83 [ΦΕΚ 
33Α'/14.3.83] «περίπροστασίας ακτών». 

4. Τις διατάξεις του Α.Ν. 2344/40 όπως τροποποιήθηκε 
καθώς επίσης τη σχετική Δικαστηριακή και Διοικητική Νο¬ 
μολογία. 

5. Την αντίληψη που σχηματίστηκε για το πλάτος της 

βρέχόμενης ζώνης της ξηράς και λοιπών στοιχείων δη¬ 
λαδή : 

α. Ήπια κλίση του εδάφους 0-5% βλάστηση με ελαιόδε¬ 
ντρα, κλίση προς τη θάλασσα [μικρότερη του 5% ως επί 
τοπλείστον]. 

β. Αμμοχαλικώδης ακτή και βυθός. 

γ. Η αύξηση του βάθους της θάλασσας προοδευτικά 
χωρίς υφάλους. 

δ. Απουσία παλιρροιών και θαλασσίων ρευμάτων, 
ε. Μέτριοι βορειοανατολικοί άνεμοι που δημιουργούν 
κυμάτισμά ύψους 1,00 μ. 

6. Την υπ αρίθμ. ΟΕ 7488/03.06.81 Απόφαση Νομάρχη 
(ΦΕΚ 526. Δ722.09.81) που αφορά τον πρώτο καθορισμό 
Αιγιαλού στην περιοχή. 

7. Λοιπά στοιχεία που αφορούντηνπαλαιότητα ή όχι πα¬ 
ραλιακών κτισμάτων και την ύπαρξη ελαιόδεντρων ηλι¬ 
κίας άνω των 100 ετών που δεν ελήφθησαν υπόψη εκ πα¬ 
ραδρομής στην πρώτη αυτοψία, αποφασίζει: 

1. Καθορίζει στο τοπογραφικό διάγραμμα: 
α. Την οριακή γραμμή του αιγιαλού με κόκκινη συνεχή 
πολυγωνική γραμμή που τροποποιείται μόνο κατά το τμή¬ 
μα έμπροσθεν ιδιοκτησίας του κτιρίου Γκίκα Σωτήριου με 
τα στοιχεία 27,28Α, 29, της οποίας οι κορυφές εξασφαλί¬ 
ζονται από σταθερά σημεία. Κορυφή 27 δεν τροποποιεί¬ 
ται. 

Κορυφή 28Α από γωνίες διόροφης οικοδομής 17,40 και 
18,60 αντίστοιχα. 

β. Την οριογραμμή της παραλίας με συνεχή κίτρινη πο¬ 
λυγωνική γραμμή 29'-29Α-30' από σταθερά σημεία. 
Κορυφή 29' δεν τροποποιείται. 

Κορυφή 29Α από γωνίες κτίσματος 16,50 και 16,40 αντί¬ 
στοιχα. Κορυφή 30' δεν τροποποιείται, 
γ. Δεν υφίσταται παλαιός αιγιαλός. 

Κέρκυρα, Ιούνιος 2000 

Η Πρόεδρος 
ΑΘΑΝΑΣΙΑ ΑΡΓΎΡΟΥ 

Τα Μέλη 

ΙΩΑΝΝΗΣ ΜΥΤΙΛΗΝΑΙΟΣ, ΙΩΣΗΦ ΡΟΔΙΤΗΣ 






τοη οΓΡΑΦ ίκο _δ ιαγρ α μμα 

ΚΑΘΟΡΙΣΜΟΥ ΟΡΙΩΝ ΑΠΑΛΟΥ - ΠΑΡΑΛΙΑΣ 



ΡββΙτης 

Αριθ. 25465/7095 (2) 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου του Δήμου Βόλου (Ν. 
Μαγνησίας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Ι.Τιςδιατάξειςτωνπαρ. 1 και 2του άρθρου 110 και της 
παρ. 4του άρθρου 327του από 14-7-1999 Π.Δ/τος «Κώδι¬ 
κας Βασικής Πολεοδομικής Νομοθεσίας» (Δ' 580), όπως 
οι παρ. 1 και 2 του άρθρου 110 αντικαταστάθηκαν με τις 
παρ. 1 και 2 του άρθρου 3 του Ν.2831/2000 «Τροποποίη¬ 
ση των διατάξεων του Ν. 1577/1985 «Γενικός Οικοδομι¬ 
κός Κανονισμός» και άλλες πολεοδομικές διατάξεις» 
(ΑΊ40) και η παρ,4 του άρθρου 327, τροποποιήθηκε με 
την παρ. 4 του άρθρου 2 του ιδίου ως άνω νόμου. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /1992 (Α' 154) και αντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/ 6,12,1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 21.10.1999 αιτιολογημένη έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 (παρ. 2) του 
Ν. 1577/1985 (Α' 210) και αντικαταστάθηκε με το άρθρο 3 
(παρ. 2α) του Ν. 2831/2000 (Α' 140). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1) Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του Δήμου Βόλου (Ν. 
Μαγνησίας) και ειδικότερα στο Ο.Τ. 239 επί των οδών Δη- 
μητριάδος και Κοραή, φερόμενο ως ιδιοκτησία Ζαχαρία 
και Αικατερίνης Κατσικαδάμου, όπως φαίνεται με μαύρη 


διαγράμμιση στο σχετικό πρωτότυπο διάγραμμα σε κλί¬ 
μακα 1:200, που θεωρήθηκε από τον Προϊστάμενο της Δι¬ 
εύθυνσης Τοπογραφικών Εφαρμογών με την αριθμό 
26545/2000 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2) Ως διατηρητέο χαρακτηρίζεται το αρχικό κτίριο. Με¬ 
ταγενέστερες προσθήκες που αλλοιώνουν το αρχικό κτί¬ 
ριο αφαιρούνται μετά από έγκριση της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ). 

3) Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και μορφολσγικών στοιχείων του. 

4) Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του κτιρίου με νέο φέροντα ορ¬ 
γανισμό, η εσωτερική διαρρύθμιση καθώς και επεμβάσεις 
για λόγους στατικούς και λειτουργικούς εφόσον δεν αλ¬ 
λοιώνεται ο αρχιτεκτονικός χαρακτήραςτου διατηρητέου 
κτιρίου. 

5) Απαγορεύται η τοποθέτηση φωτεινών επιγραφών και 
διαφημίσεων σε οποιαδήποτε θέση του κτιρίου 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τη χρήση των 
χώρων του. 

6) Επιτρέπεται α) η προσθήκη καθ’ ύψος ορόφου στο 
περίγραμμα της υφιστάμενης οικοδομής μεικτού ύψους 
3,20 μ ως και δώματος, και β) η προσθήκη κατ’ επέκταση 
κλιμακοστασίου διαστάσεων (3,20 χ 4,10) στο βάθος του 
οικοπέδου χωρίς υπέρβαση του συντελεστή δόμησης, 
του συντελεστή όγκου και με μεγίστη κάλυψη 90%, όπως 
εγκρίθηκαναπότην ΕΠΑΕ με το 16/2717.5.1999 πρακτικό 
της και όπως οι ρυθμίσεις αυτές φαίνονται στο σχετικό 
πρωτότυπο διάγραμμα κάλυψης σε κλίμακα 1:400 και 
1:200, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 25465/2000 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

7. α) Επιτρέπεται η κατασκευή φρεατίου ανελκυστήρας 
εντός του σώματος του κτιρίου. 

β) Επιτρέπεται η υπέρβαση του ιδεατού στερεού του κη¬ 
ρίου σε υ ψος κατά 0,60 μ. υπό την πλευρά της οδού Κοραή. 

8) Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου και στον περιβάλλοντα 
χώρο του, καθώς και για την τοποθέτηση επιγραφών 
απαιτείται η έγκριση της ΕΠΑΕ. 

9) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Οκτωβρίου 2000 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 3239 (3) 

Κήρυξη ως αναδασωτέας έκτασης εμβαδού 2,242 στρεμ¬ 
μάτων στη θέση «Τραγατσούλες» περιφέρειας του Δή¬ 
μου Αγ. Κων/νου, Δ.Δ. Άγναντηςτου Ν. Φθ/δας, 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1 ■ Τις διατάξεις της παραγρ. 3 του άρθρου 117 του Συ¬ 
ντάγματος. 

2. Τις διατάξεις του Ν, 2503/97 «Διοίκηση, Οργάνωση, 
Στελέχωση της Περιφέρειας κ.λπ.». 

3. Τις διατάξειςτου Ν. 998/79 «Περίπροστασίαςτων δα¬ 
σών και των δασικών εν γένει εκτάσεων της Χώρας» και 
συγκεκριμένα: 

α. Του άρθρου 41 παρ.1, βτου άρθρου 38 παρ. 1. 

4. Τις διαταγές του Υπουργείου Γεωργίας: 

α. 160417/1180/8-7-80, β. 182447/3049/24-9-80. 

5. Τις διατάξειςτου άρθου 29του Ν. 2081/1992. 

6. Την αριθ. 5910/23-7-99 απόφαση του Γ.Γ.Π.Σ.Ε «Με¬ 
ταβίβαση αρμοδιοτήτων στους Προϊσταμένους των Δασι¬ 
κών Υπηρεσιών». 

7. Την αριθμ 5074/5-10-2000 πρόταση του Δασαρχείου 
Αταλάντης από την οποία προκύπτει ότι η έκταση που 
αναφέρεται στο θέμα είχε κατά το χρόνο της καταστρο¬ 
φής της που έγινε από παράνομη εκχέρσωση κατά το 
χρονικό διάστημα από το έτος 1986 μέχρι σήμερα,από 
τον Ρουμπή Γεωρ. Θεόδωρο, κάτοικο Άγναντης Δασικό 
χαρακτήρα κατά την έννοια του άρθου 3 παρ. 1 και 2 του 
Ν. 998/79 και ως εκ τούτου επιβάλλεται η κήρυξή της ως 
αναδασωτέας, αποφασίζουμε: 

Κηρύσουμε αναδασωτέα με σκοπό την επανεγκατά- 


σταση, με φυσική ή τεχνητή αναγέννηση, της δασικής 
βλάστησης που καταστράφηκε από παράνομη εκχέρσω¬ 
ση κατά το χρονικό διάστημα από το έτος1986 μέχρι σή¬ 
μερα, τη δημόσια δασική έκταση εμβαδού δύο στρεμμά¬ 
των και διακοσίων σαράντα δύο τετραγ. μέτρων που βρί¬ 
σκεται στη θέση «Τραγατσούλες», περιφέρειας Δήμου 
Αγ. Κων/νου, Δ.Δ. Άγναντης και προσδιορίζεται από τα 
στοιχεία: 1-2-3-η-ζ-ε-δ-γ-β-α -5-6-7-8-1, όπως φαίνονται 
στο συνημμένο διάγραμμα το οποίο αποτελεί αναπόσπα¬ 
στο μέρος της αποφάσεως αυτής και έχει όρια: 

Ανατολικά: Εκτάσεις κατεχόμενες από Ρουμπή Θεόδω¬ 
ρο & Νικολάου Ευάγγελο αγροτικής μορφής. 

Δυτικά: Δημόσια έκταση δασικού χαρακτήρα για την 
οποία ισχύει το αριθ. 666/10/17-2-2000 Π.Δ.Α. & η αριθ. 
563/17-2-2000 απόφαση αναδασωτέας & δρόμο πρόσβα¬ 
σης προς αγροτική έκταση. 

Βόρεια: Δημόσια έκταση δασικού χαρακτήρα. 

Νότια: Εκτάσεις κατεχόμενες από ιδιώτες αγροτικής 
μορφής και δρόμο πρόσβασης προς αγροτική έκταση. 

Η απόφαση αυτή ισχύει από της κοινοποιήσεωςτης αρ- 
μοδίως (άρθρο 41 Ν.998/79 )και προ της δημοσιεύσεώς 
της στην Εφημερίδα της Κυβερνήσεως {άρθρο 37 Ν. 
3200/55). 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Οκτωβρίου 2000 

Με εντολή Γενικού Γραμματέα Περιφέρειας 
Ο Διευθυντής Δασών 
ΔΗΜΗΤΡΙΟΣ ΤΣΟΥΤΣΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



